Peterd Község Önkormányzata Képviselő-testületének 12/2013.(XII.10.) önkormányzati rendelete a szociális igazgatásról és ellátásról szóló 7/2003.(V.1.) önkormányzati rendelet módosításáról

Peterd Község Önkormányzatának Képviselő-testülete az Alaptörvény 32. cikk (1) bekezdés a) pontjában foglalt feladatkörében eljárva, a szociális igazgatásról szóló, többször módosított 1993. évi III. tv. (Sztv.) 25.§. (3.) bekezdésében kapott felhatalmazás alapján a következő rendeletet alkotja:

1.§ A 7/2003.(V.1.) önkormányzat rendelet 4.§ (1) és (3) bekezdése helyébe az alábbi rendelkezés lép:

„

1. E rendeletben szabályozott pénzbeli és természetbeni szociális ellátások megállapítása és a szociális alapszolgáltatásokat igénybevételei iránti kérelmet a közös hivatalban lehet szóban van írásban előterjeszteni. Amennyiben az e rendeletben szabályozott speciális alapszolgáltatások biztosítása a Beremendi Szociális Alapszolgáltatási Társulás által fenntartott intézmény (továbbiakban: intézmény) útján történik, az alapszolgáltatás igénybevétele iránti kérelmet a központ vezetőjéhez lehet szóban vagy írásban előterjeszteni. Az önkormányzat az elektronikus ügyintézés lehetőségét kizárja.
2. A hivatal a beadott kérelmeket gyűjti, kezeli, döntésre előkészíti, majd azokat javaslatával a hatáskörrel rendelkező szervnek úgy továbbítja, hogy az lehetőleg a kérelmek beérkezésétől számított 30 napon önkormányzati segély esetén 15 napon belül elbírálhassa.

2.§ A 7/2003.(V.1.) önkormányzati rendelet 7.§ helyébe az alábbi rendelkezés lép:

„

**7.§**

**Pénzbeli ellátások**

**Önkormányzati segély**

1. Peterd Község Önkormányzatának Képviselő-testülete a létfenntartást veszélyeztető rendkívüli élethelyzetbe került, valamint az időszakosan vagy tartósan létfenntartási gondokkal küzdő személyek részére önkormányzati segélyt nyújt.
2. Önkormányzati segély pénzügyi szolgáltatási tevékenységnek nem minősülő kamatmentes kölcsön formájában is nyújtható.
3. Önkormányzati segély adható eseti jelleggel vagy meghatározott időszakra havi rendszerességgel.
4. A képviselő-testület elsősorban azokat a személyeket részesíti önkormányzati segélyben, akik önmaguk, illetve családjuk létfenntartásáról más módon nem tudnak gondoskodni vagy alkalmanként jelentkező, nem várt többletkiadások – így különösen betegséghez, halálesethez, elemi kár elhárításához, a válsághelyzetben lévő várandós anya gyermekének megtartásához, iskoláztatáshoz, a gyermek fogadásának előkészítéséhez, a nevelésbe vett gyermek családjával való kapcsolattartáshoz, a gyermek családba való visszakerülésének elősegítéséhez kapcsolódó kiadások – vagy a gyermek hátrányos helyzete miatt anyagi segítségre szorulnak.
5. Önkormányzati segélyben részesülhetnek azok, akiknek családjában az egy főre jutó jövedelem nem haladja meg a mindenkori öregségi nyugdíjminimum 130 %-át, egyedülálló esetén a 150 %-át.
6. Az önkormányzati segély egyszeri összegét a rászorultsághoz igazodóan 3.000 - 5.000 Ft közötti összegben lehet megállapítani.
7. Önkormányzati segélyt egy naptári éven belül legfeljebb 6 alkalommal lehet megállapítani.
8. Rendkívül indokolt, különös méltánylást érdemlő esetben a polgármester jogosult a segély megállapítására, melyről a soron következő ülésen beszámol a képviselőtestületnek. Különös méltánylást érdemlő esetben az egyszeri kifizethető összeg legfeljebb 30.000 Ft. A kifizetés naptári évében egy család részére kifizetett átmeneti segélyek összege ebben az esetben sem haladhatja meg a 30.000 Ft-ot.
9. A megállapított önkormányzati segély folyósítása készpénzben, vásárlási utalványban vagy az igénylő költségeinek közvetlen átvállalásával valósulhat meg. Amennyiben az ügy összes körülményeire tekintettel feltételezhető, hogy a kérelmező a készpénz-segélyt nem a rendeltetésének megfelelően használja fel, a segélyt részben vagy egészben utalvány, illetve közvetlen számlakiegyenlítés formájában kell adni.
10. A polgármester temetési költségekhez való hozzájárulásként megállapított önkormányzati segélyt nyújthat annak a lakosnak, aki meghalt személy eltemettetéséről gondoskodik. Nem állapítható meg ilyen ellátás annak a személynek, aki a hadigondozásról szóló 1994. évi XLV. tv. alapján temetési hozzájárulásban részesül.
11. A temetéshez való hozzájárulásként megállapított önkormányzati segély összege 30.000,-Ft.
12. Az önkormányzati segély kifizetése házipénztár útján történik.

3.§ A 7/2003.(V.1.) önkormányzati rendelet 12. §, 13. §,14.§.-a hatályát veszti.

4.§ A 7/2003.(V.1.) önkormányzati rendelet 15. § (1) helyébe az alábbi rendelkezés lép:

„

1. Egyes pénzbeli ellátások egészben vagy részben természetbeni szociális ellátás formájában is nyújthatók. Természetbeni szociális ellátásként nyújtható
2. önkormányzati segély
3. lakásfenntartási támogatás

„

5.§ (1) A rendelet – a (2) bekezdésben foglalt kivétellel a kihirdetést követő nap lép hatályba.

1. A 2.§, 3.§ és 4.§. 2014. január 1-jén lép hatályba. Hatályba lépésével egyidejűleg hatályát veszti a gyermekvédelem helyi szabályozásáról szóló 8/2003. (IV.15.) sz. önkormányzati rendelet.

Klasz Józsefné Spánné Csalos Beáta

polgármester jegyző

A rendeletet a képviselő-testület a 2013. december 4-i-ülésén fogadta el. Kihirdetésre került 2013. december 10-én.

Spánné Csalos Beáta

jegyző